1 यिर्मयाह क इ सबइ सँदेस अहइ। यिर्मयाह हिल्कय्याह नाउँ क मनई क पूत रहा। यिर्मयाह ओन याजकन क परिवार स रहा जउन अनातोत नगर मँ रहत रहेन। उ नगर उ पहँटा मँ अहइ जउन बिन्यामीन परिवारे क रहा। 2 यिर्मयाह यहोवा क वचन ओन दिनन प्राप्त कइ सुरू किहस जब आमोन नाउँ क राजा क पूत योसिय्याह यहूदा रास्ट्र क राजा रहा। यिर्मयाह योसिय्याह क राज्जकाल क तेरहवें बरिस मँ यहोवा क वचन प्राप्त करइ सुरू किहेस। 3 योसिय्याह क पूत अउर यहोयाकीम क राज्जकाल मँ यिर्मयाह यहोवा क वचन प्राप्त करत रहा। यहोवा क वचन, यहूदा क अगला राजा योसिय्याह क पूत क सिदकिय्याह क राज्जकाल क ग्यारह बरिस तलक, अउर सिदकिय्याह क राज्जकाल क ग्यारहवें बरिस क पाँचवें महीना मँ यरूसलेम मँ रहत रहे लोगन क देस-निकारा जाइ तलत प्राप्त होत रहा।
4 मइँ यिर्मयाह इ सँदेस यहोवा स प्राप्त कइ रहाः
मइँ तोहका जान लिहेउँ।
तोहरे जनम लेइ क पहिले,
मइँ तोहका बिसेस कारज बरे चुने रहेउँ।
7 मुला यहोवा मोहसे कहेस,
तोहका हर ओन ठउरन पइ जाब अहइ जहाँ मइँ पठवउँ।
तोहका उ सब कहब अहइ जेका मइँ कहइ क कहउँ।
8 कउनो स जिन डेराअ।
इ सँदेसा यहोवा क अहइ।
9 तब यहोवा आपन हाथ बढ़ाएस अउर मोरे मुँह क छुइ लिहस। यहोवा मोहसे कहेस,
"यिर्मयाह, मइँ आपन सब्द तोहरे मुँहे मँ देत अहइँ।
10 आजु मइँ तोहका राज्जन अउ रास्ट्रन क अधिकारी,
एनका उखाड़ा अउ उजाड़ फेंकइ बरे,
एका नस्ट अउ उठाइ फेंकइ बरे,
जउन इ देस मँ रहत हीं आइ।
यहोवा कहत ह।
"ओन राज्जन क राजा लोगन अइहीं।
उ पचे यरूसलेम क दुआर क समन्वा आपन सिंहासन जमइहीं।
उ पचे यरूसलेम क सबहिं नगर देवारन पइ आक्रमन करिहीं।
उ पचे यहूदा क एलाके क सबहिं नगरन पइ आक्रमन करिहीं।
16 अउर मइँ यहूदा क लोगन क जरिये कीन्ह गवा बुरे करम क बिरुद्ध आपन निर्णय क घोसना करब।
मोर लोग मोका छोड़एन।
उ पचे आपन हाथन स बनाएस।
17 "यिर्मयाह, जहाँ तलक तोहार बात अहइ,
अउर लोगन स उ सब कछू कहा,
जेका मइँ तोहका हुकुम देत हउँ।
लोगन स जिन डेराअ।
वरना तउ मइँ ओन लोगन क समन्व तोहका तबाह कइ देब।
18 जहाँ तलक मोर बात अहइ,
मइँ आजु ही तोहका एक दृढ़ नगर,
एक लौह खम्भा, एक ठु काँसा क देवार बनावइ जात हउँ।
तू देस मँ हर एक क खिलाफ खड़ा होइ क जोग्ग होब्या,
यहूदा देस क राजा लोगन क खिलाफ,
यहूदा क याजकन क खिलाफ अउर यहूदा देस क लोगन क खिलाफ भी।
19 उ सबइ लोग तोहरे खिलाफ लड़िहीं,
मुला उ पचे तोहका हरावइ क नाहीं करिहीं।
काहेकि मइँ तोहरे संग हउँ,
इ सँदेसा यहोवा क अहइ।
- 1:12 नज़र रखत अहउँ इ सब्दन क खेल अहइ। "साकेद" एक इब्रानी सब्द अहइ जउन कि बादाम क काठे बरे अहा। अउर "सकूद" क अरथ अहइ लखत अहउँ।
Awadhi Bible: Easy-to-Read Version. Copyright © 2005 Bible League International.
